Emirambo emirala ebiri gy’abaana bato gizuuliddwa mu ttosi ly’omugga Nabuyonga mu district ye Mbale.
Rogers Taitika omwogezi wa police mu bendobendo lya Elgon, agambye nti emirambo gino gy’abaana bawala nga kuliko Rena Namboozo ow’emyaka 6 ne Nandi Rena ow’emyeka 4.
Rogers Taitika ategezezza nti bakyakuganya alipoota ezikwata ku bantu abagamba nti balina abantu babwe abaatwalibwa amataba, era balagidde police z’ebitundu okusindika alipoota ezo ku kitebe kya Police e Mbale bongere okuzekennenya okumanya ebifo ebyetaaga okwongera okuyikuula.
Agambye nti bongedde nookuzuula ebintu ebirala ebikalu ebyali byatwalibwa amataba naddala pikipiki,wabula nga nnyingi zikyaliko number plate.
Alagidde abantu abaabulwako pikipiki zabwe nga zaatwalibwa amataba okugenda ku police y’eMbale n’ebiwandiiko ebizoogerako.
Abantu abasoba mu 30 bebaakakasibwa okuba nti baafiiridde mu mataba g’omugga guno Nnabuyonga mu district y’e Mbale ne Kapchorwa, olw’omugga ogwabomodde okuva mu lusozi Masaaba negukuluggusa abantu n’ebintu bingi byayonoonese.
lug_Latn lug_Latn lug_Latn lug_Latn lug_Latn lug_Latn